nvidia/miracl-vision huggingface dataset:
Central Depository and Settlement Corporation

Central Depository and Settlement Corporation ama CDSC ni kampuni iliyobuniwa mwaka wa 2000 ili kuweka rekodi ya wamiliki hisa, uununuzaji na uuzaji wa hisa katika Soko la Hisa la Nairobi. Rekodi hii huwekwa kwa njia ya electroniki ili kurahisisha uununuaji na uuzaji wa hisa. CDS ama "Central Depository System" ni mfumo wa kompyuta unaotomiwa na CDSC kuweka akaunti za hisa kwa njia ya kielectonik. Akaunti hizi huwa zimefunguliwa na wamiliki hisa kwa hivyo, mara kwa mara, CDS hutumika kubadilisha hisa kutoka akaunti moja hadi nyingine wakati hisa zinaponunuliwa na kuuzwa katika Soko la Hisa la Nairobi. Hivyo basi, kila mmiliki hisa katika kampuni zilizosajiliwa katika Soko la Hisa la Nairobi ni lazima awe na akaunti ya CDS illi kuweza kushiriki katika kununua na kuuza hisa. Ili kufungua akaunti ya CDS, unaitaji yafuatayo: Baadhi ya manufaa ya kuwa na akaunti ya CDS ni kama:
James Omingo Magara

James Omingo Magara ni mwanasiasa wa Kenya. Kwa sasa ni mwanachama wa Orange Democratic Movement na alichaguliwa kuwa mbunge wa Mugirango Kusini katika uchaguzi wa 2007. Alishinda kiti hiki mara ya kwanza kwa tiketi ya FORD-Kenya katika uchaguzi mdogo mnamo 2001, akichukua nafasi ya nduguye Enock Nyakieya Magara aliyefariki katika ajali ya gari. Alihifadhi kiti chake katika Uchaguzi mkuu wa Kenya wa 2002, wakati huu akiwakilisha chama cha Ford People na pia katika Uchaguzi wa 2007, akiwakilisha Chama cha ODM Tangu kuchaguliwa amewahi kuwa Naibu wa Waziri wa biashara. Hata hivyo, mnamo Desemba,2009, Mahakama kuu ya Kenya ilitangaza kiti cha Ubunge cha Mugirango Kusini wazi kutokana na udanganyifu katika uchaguzi, ingawa Magara mwenyewe hakupatikana na hatia ya udanganyifu
Joyce Cherono Laboso

Dk. Joyce Cherono Laboso ni mwanasiasa wa Kenya na mbunge katika bunge la Kenya Yeye anawakilisha Jimbo la uchaguzi la Sotik katika bunge la Kumi. Alikichukua kiti hiki kutoka kwa dadake Lorna Laboso ambaye alifariki katika ajali ya ndege mnamo 10 Juni 2008. Katika Uchaguzi mdogo uliofanyika 25 Septemba 2008, Dk. Laboso aliyekuwa akiwania kiti hicho kwa tiketi ya ODM, aliwabwaga wapinzani wengine 11 na kujinyakulia kura 23,880; ushindi wa zaidi ya kura 10,000 kuliko mpinzani wake wa karibu Alexander Sitienei aliyezoa kura 13,843. Kabla ya kuchaguliwa kuwa mbunge, Dk. Laboso alikuwa mkufunzi wa lugha ya Kifaransa katika Chuo Kikuu cha Egerton. Sasa hivi ni mwanakamati katika Kamati ya Kitaifa ya Jinsia na Maendeleo.
Allow Us to Be Frank

Allow Us to Be Frank ni albamu ya sita kutoka kwa kundi la muziki wa pop la Westlife. Albamu ilitolewa tar. 8 Novemba 2004. Albamu hii ilifanikiwa kufika katika nafasi ya kwanza katika chati ya muziki ya nchini Ireland na kushika nafasi ya tatu nchini Marekani. Na kuifanya albamu hii kuwa albamu iliyoongoza kwa kupata nafasi ya chini katika chati mbalimbali za muziki hadi hii leo. Katika chati ya mwisho wa mwaka 2004, albamu hii ilipata nafasi ya 24 katika chati ya muziki ya nchini Uingereza. Albamu hii pia ilijuisha baadhi ya nyimbo za mwanamuziki maarufu Frank Sinatra nyimbo kama vile "Fly Me to the Moon", "The Way You Look Tonight", "Come Fly With Me", "Moon River", "Summer Wind" na "That's Life". Na pia ilijumuisha wimbo maarufu wa Nat "King" Cole na , "When I Fall in Love". * "Moon River" (Track 12) was included on the UK version of the album but not on the international version.
Sibusiso Zuma

* Magoli alioshinda Sibusiso Wiseman Zuma (amezaliwa Durban, KwaZulu-Natal, 23 Juni 1975) alikuwa mwanakandanda mtaalamu wa Afrika Kusini anayeichezea klabu ya kandanda ya Kideni Superliga inayoitwa FC Nordsjælland. Zuma ilianza wasifi wake katika klabu za Afrika Kusini kama vile Mighty Pa, African Wanderers na Orlando Pirates. Mwezi Juni mwaka wa 2000, alijiunga na klabu ya Kideni ya FC København, ambapo alijiendeleza kama mchezaji. Aliisaidia klabu yake kushinda taji la ligi ya Kideni kwa mara yake ya pili na aliteuliwa kuingia katika “hall of fame” ya klabu kutokana na jitihada zake bora katika msimu wa 2004-05, na mwaka wa 2001 Zuma aliteuliwa katika nafasi ya 29 katika tuzo la mwanakandanda bora wa FIFA wa mwaka wa 2001. Baada ya miaka 5 ½ katika klabu ya FC København, Sibusiso Zuma aliuzwa kwa klabu ya Bundesliga, ambayo ni ya ligi ya Kijerumani, Arminia Bielefeld kwa kitita cha yuro milioni moja mnamo Julai 2005. Mnamo 21 Juni 2008 Sibusiso Zuma alisainiwa na klabu ya Afrika Kusini ya Mamelodi Sundowns. Kisha aliachiliwa katika majira ya joto ya mwaka wa 2009 na mnamo Oktoba mwakwa wa 2009 alikuwa na kipindi cha majaribio na klabu ya FC Nordsjælland,  hatimaye kusainiwa na klabu hiyo. Mnamo 16 Oktoba alisaini mkataba wa mwaka mmoja na klabu ya Kideni ya FC Nordsjælland. Mnamo 8 Novemba 2009 Zuma alifunga bao lake la kwanza la FC Nordsjælland katika ushinid wa klabu wa 1-0 dhidi ya SønderjyskE. Yeye ameiwakilisha Afrika Kusini katika mechi 67. Aliicheza nchi yake katika Kombe la Dunia la FIFA la mwaka wa 2002. Zuma alikuwa nahodha wa timu ya kitaifa ya Afrika Kusini katika mashindano ya Kombe la Mataifa ya Afrika mwaka wa 2006
Traveler

Traveler ni tamthiliya ya Marekani iliyodumu kwa muda mfupi ikianza kurushwa hewani 10 Mei 2007 hadi 18 Julai 2007 kupitia ABC, Marekani. Traveler ilitayarishwa na Warner Bros. Television. Traveler ilisimamishwa rasmi baada ya episodi nane za kwanza, 18 Julai 2007. Mashabiki walijaribu kuinusuru tamthilia bila mafanikio. David DiGilio, mtunzi, ili kujibu maswali, 28 Septemba 2007, aliandaa "blogu" ambayo ilithibitisha kusimimamishwa rasmi kwa Traveler. Tamthiliya inaanzia kwa Jay Burchell na Tylor Fog, wahitimu wa Yale University waliojikuta wakituhumiwa kuhusika na ulipuaji wa makumbusho ya Drexler, New York. Inaonekana rafiki yao, Will Traveler (p.a.k Daniel Taft) amewachezea shere waonekane ni magaidi waliohusika na ulipuaji. Baada ya mlipuko, Traveler anatoweka na hakuna ushahidi wowote unaodhihirisha uwepo wake duniani. Jay na Tyler wanawakimbia FBI, sababu inayopelekea waonekane kuwa magaidi wazalendo
Ziwa Kyoga

Ziwa Kyoga (pia huandikwa Kioga) ni ziwa kubwa lenye kina kifupi katika Uganda, karibu Km² 1,720 kwa eneo na mwinuko wa mita 914 juu ya usawa wa bahari. Mto Viktoria Nile hupitia katika ziwa hili katika njia yake kutoka Ziwa Viktoria na kuelekea Ziwa Albert. Chanzo kikuu kutoka Ziwa Viktoria hudhibitiwa na Kituo cha stima cha Nalubaale katika Jinja. Chanzo kingine cha maji ni kanda ya Mlima Elgon kwenye mpaka kati ya Uganda na Kenya. Hata kama Ziwa Kyoga ni sehemu ya mfumo wa Maziwa Makuu ya Afrika, halichukuliwi kama ziwa kuu. Upeo wa kina cha ziwa huwa karibu mita 5.7, na karibu lote huwa chini ya m 4. Maeneo chini m 3 huwa na mimea ya maji, wakati eneo kubwa la pwani kinamasi huwa na papyrus na mimea ya majini. Mimea hii pia huunda visiwa vinavyootea ambavyo husonga katikati ya visiwa vidogo vya kudumu. Maeneo yaliyo na maji ambayo hutoa maji kutoka mito huzunguka ziwa hili. Ziwa la jirani ni Ziwa Kwania ambalo ni ziwa dogo lakini lenye kina kirefu. Aina 46 za samaki wametambulika katika Ziwa Kyoga, na mamba ni wengi
My Love: Essential Collection

My Love: Essential Collection ni albamu ya muziki ya mwimbaji Céline Dion, anayetoka nchini Kanada. Ilitolewa kati ya Oktoba hadi Desemba 2008 kote duniani, isipokuwa Ujapani.  Albamu hii inapatikana katika matoleo mawili tofauti: toleo la kwanza lenye CD moja iitwayo My Love: Essential Collection na vilevile toleo la pili lenye CD mbili iitwayo My Love: Ultimate Essential Collection.  Inajumuisha myimbo zote zilizovuma pamoja na nyimbo zingine za ziada: "My Love" (live version), "There Comes a Time" - kutoka kwa albamu ya Taking Chances iliyotayarishwa na Emanuel Kiriakou. Nyimbo nyingine ni kama "Dance with My Father" iliyotayarishwa na Jimmy Jam na Terry Lewis na James "Big Jim" Wright ambayo ilionekana kwenye  na "I Knew I Loved You" iliyotayarishwa na Quincy Jones ambayo inapatikana kwenye We All Love Ennio Morricone. Tarehe 30 Machi 2009, toleo la CD moja ilitolewa katika nchi za Mashariki ya Uropa (Kicheki Republic, Slovakia, Poland, Hungaria) na Ugiriki katika jarida la karatasi.  My Love: Essential Collection haikutolewa katika nchi ya Ujapani, kwa sababu Sony Music Entertainment, Japan ilikuwa tayari imetoa mkusanyiko wa nyimbo zake zilizovuma inayoitwa Complete Best. "My Love", iliyokuwa katika albamu ya Dion ya Taking Chances hapo awali, iliimbwa kwenye Taking Chances Tour. Ilisikika kwenye redio tarehe 22 Septemba 2008 kama wimbo wa kwanza kutoka albamu hiyo. Wimbo wenyewe ulitolewa tarehe 29 Oktoba 2008. Ingawa toleo la wimbo wa "I'm Alive" iliwekwa kwenye My Love: Essential Collection, toleo mpya iliyotolewa na Laurent Wolf ilitolewa ili kuikuza nchini Ufaransa, badala ya wimbo wa "My Love."  Mnamo Januari 2009, toleo lingine la "I'm Alive" iliyotungwa na Maurice Yoshua iliyoimbwa kwenye vilabu Marekani
Amazing

"Amazing" ni wimbo kutoka kwa kundi la Westlife ambao umetoka katika albamu yao ya tatu inayoitwa Face to Face. Single hii ndiyo inayongoza katika nyimbo za kundi hili kwa kupata mauzo madogo kupita single zote. Ulipata nafasi ya nne katika chati ya uziki ya Uingereza na kushuka kwa haraka hadi kutoka nje kabisa ya chati hiyo ya muziki. Video ya wimbo huu inaanza kwa kuonesha waimbaji wa kundi la Westlife wakiwa katika jengo asoishi mtu. Pia inaonesha picha ya kinakilishi kikiwa kinatoa karatasi mfululizo.
A New Day ...

A New Day ... ilikuwa aina ya sanaa za nyimbo zilizoimbwa na Céline Dion katika ukumbi wa viti 4000 iliyopo Caesars Palace mjini Las Vegas.  Iliundwa na kuongozwa na Franco Dragone (anayojulikana kwa kazi yake kwa Cirque du Soleil na ikaanza tarehe 25 Machi 2003. A New Day ... ilianzisha mfumo mpya wa maonyesho ya burudani, kwa kuchanganya nyimbo, utendaji sanaa, ubunifu, na teknolojia. Ilichukua muda wa dakika 90. Dion alipewa mkataba wa miaka mitatu hapo awali, lakini kwa ajili ya mafanikio yake, yeye aliendelea kuimba kwa miaka miwili zaidi. A New Day
Ziwa Maggiore

Ziwa Maggiore (kwa Kiitalia: Lago Maggiore IPA: / 'Lago ma'ddʒjore / , yaani Ziwa Kuu; pia: Verbano IPA: / ver'bano /, kutoka Kilatini: Lacus Verbanus) liko magharibi zaidi ya maziwa makubwa ya prealpine katika Italia na la pili kubwa baada ya Ziwa la Garda. Liko katika 45°57′N 8°38′E Lina eneo la km² 213 upeo urefu wa km 54 na upana wake, ni km 12. Bonde la ziwa hili huwa na asili ya tectonic-glacialna wingi wake ni km³ 37. Vyanzo vyake ni mito Ticino, Maggia, Toce (ambayo inapokea maji kutoka Ziwa Orta) na Tresa (ambalo ni mjumbe pekee wa Ziwa Lugano). Mito Verzasca, Giona na Cannobino huelekea ndani ya ziwa hili. Mlango wake ni Ticino ambao unaungana na mto Po katika kusini-mashariki ya Pavia. Ufuko wa ziwa hili umezungukwa na Prealps za Piemonte na Lombardia. Ufuko wa magharibi katika Piemonte (wilaya za Novara na Verbano-Cusio-Ossola) na mashariki katika Lombardia wilaya ya Varese), ambapo sehemu kaskazini inaendelea kilomita kumi na tatu katika Uswisi, ambapo huchangia katika eneo ambalo liko chini zaidi juu ya bahari - ngazi katika nchi nzima. Hali ya hewa huwa na kiwango cha katikati katika majira ya joto na baridi, huzalisha mimea ya Mediterranean, pamoja na bustani nzuri inayokuza mimea ya asili na nadra. Bustani maarufu ni pamoja na za Isola madre, Isola Bella na Isole di Brissago, ya Villa Taranto katika Verbania, na bustani ya botaniki ya Alpinia juu ya Stresa. Mlima mtakatifu wa Ghiffa ni mahali ya ibada ya Kanisa Katoliki katika kijiji cha Ghiffa kaskazini mwa Italia, unaoelekea Ziwa Maggiore. Ni mmoja ya milima mitakatifu tisa ya Piemonte na Lombardia, na iko katika orodha ya UNESCO ya Urithi wa Dunia Sherehe ya Roho ya Woodstock ni tukio la wazi kila mwaka ufikapo mwisho wa Julai / mwanzo wa Agosti katika Mirapuri
Masinde Muliro

Masinde muliro (alizaliwa mnamo 1922 na aliaga dunia mnamo 14 Agosti 1992) alikuwa mwanasiasa wa Kenya, mmoja wa viongozi wakuu katika kuchagiza siasa nchini Kenya. Alikuwa mpigania uhuru aliyejulikana na alifanya kampeni kwa ajili ya marejesho ya demokrasia ya vyama vingi nchini Kenya katika miaka yake ya mwisho. Alikuwa muhawiliki asiye na mzaha wala huruma na mtu wa amani aliyejihusisha sana kwa siasa. Mmoja wa wanasiasa safi zaidi katika historia ya Kenya , rekodi ambayo inaweza pinzaniwa tu na Musikari Kombo na Ronald Ngala. Alikuwa anajulikana kama mmoja wa viongozi bora ambao kamwe hawakuwahi kuwa rais, na kama hangeupa dunia mkono wa buriani, nafasi zilikuwa kwamba angemshinda Daniel Arap Moi kwa urais katika uchaguzi mkuu wa mwaka wa 1992. Henry Pius Masinde Muliro alizaliwa katika eneo la Kimilili nchini Kenya, mwana wa Muliro Kisingilie na mkewe Makinia. Wazazi wake walikufa wakati alipokuwa mchanga na alilelewa na kaka wa kambo, Aibu Naburuku. Baada ya masomo ya shule ya msingi na ya upili nchini Kenya na Uganda, alijiunga na Chuo Kikuu cha Cape Town nchini Afrika Kusini mwaka wa 1949. Alijiunga na kozi ya Shahada ya Sanaa katika Kiingereza, Historia na Falsafaya Siasa, na alihitimu mwaka wa 1953 akiwa na shahada za na Sanaa na Elimu. Mwaka wa 1954 alirejea nyumbani na mke wa asili ya Afrika Kusini, na alifundisha kwa muda katika shule ya serikali. Mwaka wa 1957, alipiga moyo konde kuiacha kazi hiyo ya ualimu na kujiunga na siasa. Mwaka wa 1948, Muliro alijiunga na chama cha Kenya African Union (KAU), chama kilichoanzishwa kutetea maslahi ya Waafrika nchini Kenya ambayo wakati huo ilikuwa chini ya ukoloni
Musikari Kombo

Musikari Nazi Kombo (alizaliwa kaunti ya Bungoma, 13 Machi 1944) ni mwanasiasa kutoka nchi ya Kenya na sasa anahudumu kama Mbunge wa kuteuliwa. Musikari Kombo anatoka katika jamii ya Kibalunda ambayo ni sehemu ndogo ya kabila ya Kibukusu ambayo pia ni sehemu ndogo ya jamii kubwa ya Waluhya. Ukoo wa Mulunda, unaaminika kuhamia nchini Kongo kutoka Afrika Mashariki). Yeye ni Mkatoliki kwa dini. Alijiunga na Shule ya Msingi ya Misikhu kwa elimu yake ya msingi, kisha akajiunga na shule ya msingi ya Rakwaro, na hatimaye kuhamia Mumias ambapo yeye alimaliza elimu ya msingi. Kisha alijiunga Shule ya Upili ya Nyeri High School kwa elimu yake ya sekondari. Alisomea masomo yake ya shahada ya kwanza katika Chuo Kikuu cha Nairobi na somo lake kuu lilikuwa somo la Kiuchumi. Awali aliuwa anaiwakilishwa eneo bunge la Webuye, kwanza baada ya kuchaguliwa ofisini mwaka wa 1992. Pia aliwahi kuhudumu katika Serikali ya Kenya kama naibu waziri wa Mipango na Waziri wa Maendeleo ya Mkoa. Alichukua ofisi ya Wizara ya serikali ya Mtaa, mwishoni mwa mwaka wa 2003. Kombo kwa sasa ni Mwenyekiti wa chama cha FORD-Kenya na mbunge wa zamani wa Webuye baada ya kupoteza kiti chake kwa mgombea wa Orange Democratic Movement (ODM), Alfred Sambu katika Uchaguzi Mkuu wa Kenya wa mwaka wa 2007.
Shule ya Strathmore

Shule ya Strathmore ni shule ya kwanza ya Kenya ambayo haikuwa na ubaguzi wa rangi iliyoanzishwa mwaka wa 1961 katika eneo la Lavington wilayani Nairobi. Mwanzoni, ilikuwa chuo ambacho elimu yake ilikuwa inafika hadi kidato cha sita na mfumo wa elimu ulikuwa wa Kiingereza (kozi za kiwango cha A ndizo zilizokuwa zinafunzwa wakati huo) na mwaka wa 1963 ilibadilisha bodi yake ya kuwatahini wanafunzi kutoka Cambridge School Certificate Examination hadi London GCE Mwaka wa 1977 ikawa shule ya upili kikamilifu. Mwaka wa 1988, shule hiyo ilianza kutoa elimu ya KCSE - Kenya Certificate of Secondary Education - mitaala ambayo ifuatavyo hadi sasa. Kundi la kwanza la wanafunzi wa shule ya Msingi (wanafunzi wa miaka 6-7) waliingia mwaka wa 1987. Kwa sasa haina wanafunzi wowte wanaolala bwenini. 'The Scroll', gazeti la shule, ilichapishwa kwa mara ya kwanza mwaka wa 1963. Toleo la mwisho lilichapishwa mwaka wa 2006 ndiposa kuiachia njia teknolojia mpya ya aina ya DVD iitwayo ‘The Scroll Digital’ (maarufu kama 'digital'). Kila mwaka shule hii huwatuza wanafunzi wawili bora wanaohitimu. Mmoja akiwa Mwanaspoti wa Mwaka, na mwingine akiwa Msomi wa Mwaka. Wale ambao hutuzwa majina yao huandikwa katika 'Honours Board' shuleni. Pia kuna bodi ya heshima kwa Msomi wa Mwaka kutoka kwa Shule ya Msingi. Tangu mwaka wa 1961 ni mtu mmoja tu ambaye amepata tuzo zote mbili: James McFie mwaka wa 1963
Masashi Kishimoto

Masashi Kishimoto(岸本 斉史 Kishimoto Masashi) (alizaliwa 8 Novemba 1974  ni msanii wa manga ya Kijapani, anajulikana sana kwa kuunda kuandika manga ya Naruto. Ndugu yake mdogo pacha Seishi Kishimoto, pia ni msanii na muundaji wa manga kama vile 666 Satan na Blazer Drive. Manga ya kwanza Kishimoto alitengenza ilikuwa Karakuri, ambayo alipatiana kwa Shueisha mwaka wa 1995. Hii ilimshindia tuzo ya kila wiki ya "Hop Step Award," inayopatiwanwa na Weekly ' Shōnen Jumps ' Mwaka wa 1999, Naruto manga ilichapishwa katika Weekly Shōnen jump. Naruto bado ni inaendelea, na zaidi ya kurasa 46 na 45 tu iliyotolewa katika Kiingereza, na imeuza zaidi ya nakala milioni 100 huko Japani na zaidi ya nakala milioni 4 huko Marekani  ikifuatiwa na zaidi ya kopi milioni 93 duniani (nje ya Ujapani na Marekani) hadi kwa volume 36, pia kuchukuliwa kuwa anime mbili ya mafanikio . Naruto manga ya kufuata imekuwa moja ya mali kuu ya dvs Media, iliuza karibu 10% ya mauzo yote manga mwaka 2006. Volume ya saba ya toleo ya dvs's ikawa manga ya kwanza kushinda tuzo ya Quill wakati alidai tuzo ya "Best Graphic Novel" mwaka wa 2006. Mbali na kazi yake katika manga, pia Kishimoto aliunda mchezaji Lars Alexandersson wa video game ya Tekken 6.|Tekken 6.  Katika mahojiano na peke yake katika Naruto manga, yeye kawaida hutaja mmea wake aliyefariki Ukki-kun. Kulingana Kishimoto, wakati wa kwanza yeye alikuwa na mmea ya ofisi, kutokana na kukosa anga ya inchi, yeye aliilishaa mmea wake chakula ambacho haikupunguzwa ukali. Aliendelea kununua mimea mingine kadhaa baadaye, lakini wengi wao walikufa
Something Right

"Something Right" ni wimbo ambao kwa mara ya kwanza uliimbwa na kundi kutoka nchini Ireland la Westlife. Wimbo unatoka katika albamu yao ya tisa iliyoitwa Back Home. Wimbo huu ulitolewa kama wimbo kutoka kwa kundi hili ukiwa ni single ya pili katika bara la Asia na Ulaya, ikifuata baada ya sinlge yao ya "Home". Wimbo huu uliyengenizwa na Rami Yacoub, Savan Kotecha na Arnthor Birgisson. Pia wamechangia katiks wimbo huu "Us Against the World", "The Easy Way", na "Pictures In My Head" na pia. Wimbo wa Back Home album. Video ya wimbo wa "Something Right" ilianza kutengenezwa tarehe 17 Desemba 2007. Na kuongozwa na Amber pamoja na Brown na imetengenezwa katika jiji la London Nchini Ireland, wimbo huu ulishika nafasi ya #43 japokuwa wimbo huu haukutoka rasmi kama single. Wimbo huu ulishika nafasi ya #1 katika vituo mbalimbali vya redio nchini Afrika ya Kusini, China, Malaysia Philippines Thailand na Vietnam. Pia ulishika nafasi ya 2# nchini Indonesia na kushika nafasi ya 5 nchini Ujereumani wakati ukishika nafasi ya 16# nchin Switzeland na kushika nafasi ya 18 nchini Australia. Pia uliweza kuingia katika chati ya iTunes ya chini New Zealand.
Lorna Laboso

Lorna Chepkemoi Laboso (8 Novemba 1961 - 10 Juni 2008) alikuwa mwanasiasa wa Kenya na mwanachama wa Orange Democratic Movement (ODM). Laboso alipata alipata shahada ya Sanaa kutoka Chuo Kikuu cha Daystar mnamo 2007. Alikuwa Mbunge wa Sotik kwa kipindi kidogo baada ya kuchaguliwa katika uchaguzi mkuu wa 2007. pia aliwahi kuhudumu kama naibu wa Waziri mnamo 2008.  Ilikuwa mara yake ya kwanza kuchaguliwa katika uchaguzi wa 2007 kama mbunge wa Sotik. Katika serikali ya Muungano ya 2008, alichguliwa kuwa Naibu wa waziri katika Ofisi ya Makamo wa Rais. Aliuawa pamoja na Waziri wa barabara Kipkalya Kones kwenye ajali ya Ndege mnamo 10 Juni 2008.  Ndege hiyo iligonga nyumba katika soko la Kajong'a karibu na Nairagie Enkare, pale Enoosupukia, Wilaya ya Narok, karibu na Narok na Mbuga ya wanyama ya Masai Mara Ndege iliyokuwa ikiwabeba ilikuwa imeondoka Uwanja wa Ndege wa Wilson mjini Nairobi;    walikuwa wakielekea Kericho katika kampeni za mgombea wa ODM katika uchaguzi mdogo wa Ainamoi mnamo 11 Juni,2008.. Pia rubani wa ndege hiyo na mlinda Usalama walifariki. Rais Mwai Kibaki alituma risala za rambirambi na kuamrisha kupeperushwa kwa bendera Nusu Mlingoti. Waziri Mkuu Raila Odinga ambaye ni Kinara wa ODM alisema pia kuwa ilikuwa hali ya huzuni sana
I'm Already There

I'm Already There ni albamu ya tano kutolewa na kundi kutoka nchini Marekani linaloimba muziki wa country - liitwalo Lonestar. Albamu hii ilitoka mwaka 2001 kupitia studio ya BNA Records. Albamu hii iliweza kuuza nakala milioni kadhaa ikiwa na single yenye jina sawa na albamu hii, wimbo wa "I'm Already There" uliweza kukaa katika nafasi ya kwanza kwa nyimbo zenye asili ya country. Wimbo wa "Not a Day Goes By" ulishika nafasi ya 3, wimbo wa "With Me" ukiwa katika nafasi #10 na wimbo wa "Unusually Unusual" ukiwa katika nafasi (#12). ABonus track, available only on Australian releases of album.
Mama wa Mungu

Umwilisho • Utoto wa Yesu • UbatizoArusi ya Kana • Utume wa Yesu • Mifano ya Yesu • Miujiza ya YesuKugeuka sura • Karamu ya mwisho • Msalaba wa Yesu • Maneno sabaKifo cha Yesu • Ufufuko wa YesuKupaa mbinguni • Ujio wa piliInjili • Majina ya Yesu katika Agano Jipya • Yesu kadiri ya historia • Tarehe za maisha ya Yesu • Kristolojia Wayahudi • Kiaramu • Bikira Maria • Yosefu (mume wa Maria) • Familia takatifu • Ukoo wa Yesu • Ndugu wa Yesu • Yohane Mbatizaji Mitazamo katika Agano Jipya · Mitazamo ya Kikristo • Mitazamo ya Kiyahudi • Mitazamo ya Kiislamu • Yesu katika sanaa Mama wa Mungu (kwa Kigiriki Θεοτόκος, Theotókos; kwa Kilatini Deipara au Dei genetrix, yaani "Mzaa Mungu") ni sifa kuu ambayo Wakristo wengi wanampatia Bikira Maria mama wa Yesu Kristo. Kwa kuwa wafuasi wa Yesu wanasadiki kuwa yeye ni Mungu sawa na Baba, wengi wao wanakubali kuwa aliyemzaa kama binadamu anastahili kuitwa Mama wa Mungu. Sifa hiyo ilianza kutumika katika karne ya 2, labda nchini Misri, ikathibitishwa moja kwa moja na Mtaguso wa Efeso (431) dhidi ya Patriarki Nestori aliyedai anaweza kuitwa tu Mama wa Yesu au Mama wa Kristo. Mtaguso mkuu huo uliona kwamba Nestori alimgawa Yesu katika nafsi mbili: ya Kimungu na ya kibinadamu. Kumbe imani sahihi inamkiri kwamba nafsi ya Yesu ni ile ya Kimungu tu ambayo ni ya pili katika Utatu Mtakatifu. Hivyo aliyemzaa Yesu kama binadamu (si kama Mungu, jambo ambalo haliwezekani) anastahili kuitwa Mama wa Mungu (upande wa ubinadamu wake alioutwaa kwake). Kwa namna ya pekee, Maria anapewa sifa hiyo katika sala ya Salamu Maria, iliyo maarufu zaidi kati ya sala za Ukristo wa magharibi kwa mama wa Yesu. Sikukuu yake inaadhimishwa na Wakatoliki wanaofuata mapokeo ya Kanisa la Roma tarehe 1 Januari, siku ya nane (Oktava) ya Noeli, lakini Wakatoliki wengine wanaiadhimisha siku tofauti, kwa mfano huko Milano ni Jumapili kabla ya Noeli.
Ziwa Edward

Ziwa Edward (au Ziwa Rutanzige; pia: Edward Nyanza) ndilo ziwa dogo zaidi kati ya Maziwa Makuu ya Afrika. Liko magharibi mwa Bonde la Ufa la Afrika Mashariki, katika mpaka wa Jamhuri ya Kidemokrasia ya Kongo na Uganda, na kaskazini mwa pwani yake iko kilometa chache kusini mwa Ikweta. Karibu theluthi mbili za maji yake yako katika JD Kongo na theluthi moja nchini Uganda. Ziwa hili lilipewa jina na mtafiti Henry Morton Stanley kwa heshima ya Albert Edward, Mtawala wa Wales. Stanley aliona ziwa hili mara ya kwanza katika mwaka wa 1875, na kufikiria ni sehemu ya Ziwa Albert, alilipatia jina Beatrice Ghuba. Katika ziara yake ya pili mwaka wa 1888 hadi 1889, akagundua yalikuwa maziwa mawili yanayojitegemea, na kulipa jina lake la sasa.  Katika miaka ya 1970 Uganda na Zaire (Jamhuri ya Kidemokrasia ya Kongo) zilibadilisha jina na kuliita Ziwa Idi Amin au Ziwa Idi Amin Dada kwa heshima ya dikteta wa Uganda Idi Amin. Baada ya huyo kupinduliwa mwaka wa 1979, jina la awali lilirudishwa. Ziwa Edward liko katika mwinuko wa mita 920, lina urefu wa km 77, upana wa km 40, na eneo la km² 2,325 (la 15 kwa ukubwa katika bara). Ziwa hili hulishwa na mito Nyamugasani, Ishasha, Rutshuru na Rwindi. Pia Ziwa Dweru humwaga maji yake kaskazini mwa Ziwa Edward kupitia Mtaro wa Kazinga. Halafu ziwa Edward humwaga maji yake kaskazini kupitia mto Semliki katika Ziwa Albert